આથી શીતલ બેભાન થઈ ગઈ હતી. જોકે શીતલ હજી જીવે છે એવું લાગતા જયેશે નજીકમાં જ લેપટોપના વાયર લીધા હતા અને બે વાયર પૈકી એકથી તેણે ગળેટૂંપો દીધો હતો. જ્યારે બીજો વાયર તેણે પંખા સાથે બાંધી દીધો હતો. એ પછી પણ શીતલ જીવિત હોવાનું લાગતા તેણે પહેલા ચપ્પુથી અને એ તૂટી જતા ટેબલ ઉપર પડેલી કાતરથી ઘા ઝીકી દીધા હતા. એ દરમિયાન કામવાળી બાઈના આવવાનો અવાજ થતા તે બેડરૂમમાંથી નીકળી ગયો હતો અને તેણે જતાં જતાં શીતલના પર્સમાંથી રૂ. 1000થી 1200 જેટલા ચોરી લીધા હતા અને આગલા દરવાજેથી બહાર નીકળી તેની બાઈક ઉપર બેસી ભાગી છૂટ્યો હતો. જોકે, પોલીસ નિવેદનોને આધારે આખરે હત્યારા સુધી પહોંચી હતી. જેને લઈને શીતલની હત્યાનો ભેદ ઉકેલાય ગયો હતો. અત્રે ઉલ્લેખનીય છે કે પોલીસને હજુ સુધી શીતલનો મોબાઈલ મળ્યો નથી.